……. napirend

**Előterjesztés**

**A Képviselő-testület ………………………..-i ülésére**

**Tárgy:** Levél Község Önkormányzata csatlakozási szándék

**Előterjesztő:** Polgármester

**Megtárgyalta:** ……………………

Tisztelt Képviselő-testület!

A Mosonmagyaróvár Térségi Társulás alapdokumentuma a Társulási Megállapodás. A Megállapodásban rögzítettek biztosítják a tagok részére nyújtott szolgáltatások legitimitását és a hozzájuk kapcsolódó állami támogatásokat. A Társulási Megállapodás jóváhagyásához, módosításához, vagy a társulás megszüntetéséhez a társulásban részt vevő képviselő-testületek mindegyikének minősített többséggel hozott döntése szükséges (2011. évi CLXXXIX. törvény 88. § (2) bekezdés).

Levél Község Önkormányzata 2018. április 24-i ülésén a 79/2018.(IV.24.) határozatával úgy döntött, hogy 2019. január 1. napjától igénybe kívánja venni a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek nappali ellátását biztosító**: Idősek Klubja** (Mosonmagyaróvár, Zichy M. u. 5.), **Idősek Klubja** (Mosonmagyaróvár, Szent István k. u. 109.) **Idősek Klubja** (Jánossomorja, Óvári u. 4.), **Idősek Klubja** (Lébény, Iskola u. 13.), **Idősek Klubja** (Hegyeshalom, Fő u. 158.) intézmények szolgáltatásait.

A feladatellátás vállalásához szükséges valamennyi tagtelepülés képviselő-testületének minősített többséggel meghozott egyetértő határozata.

Kérem, hogy az alábbi határozati javaslatot elfogadni szíveskedjenek.

**Határozati javaslat:**

……………………… Önkormányzat Képviselő-testülete hozzájárul, hogy Mosonmagyaróvár Térségi Társulás Társulási Megállapodása 2019. január 1. napjától kiegészüljön Levél Község csatlakozásával, a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek nappali ellátását biztosító: **Idősek Klubja** (Mosonmagyaróvár, Zichy M. u. 5.), **Idősek Klubja** (Mosonmagyaróvár, Szent István k. u. 109.) **Idősek Klubja** (Jánossomorja, Óvári u. 4.), **Idősek Klubja** (Lébény, Iskola u. 13.), **Idősek Klubja** (Hegyeshalom, Fő u. 158.) intézmények szolgáltatásaihoz.

A Képviselő-testület felhatalmazza a polgármestert, hogy döntéséről a Társulás elnökét tájékoztassa és Társulási Megállapodást aláírja.

Felelős: polgármester

Határidő:a képviselő-testületi ülést követő 10 napon belül